المقنع فی معرفۃ مرسوم مصاحف اہل الامصار

کتاب "المقنع في معرفة مرسوم مصاحف اہل الأمصار"
یہ کتاب قرآنی رسم الخط (رسم المصحف) کے علم پر لکھی گئی ایک جامع تصنیف ہے، جسے امام ابو عمرو الدانی (وفات: 440ھ) نے مرتب کیا۔ اس میں قرآن مجید کے رسم حروف (الفاظ کے خطی نقش) کو وضاحت سے بیان کیا گیا ہے۔معجم الأدباء، دار الغرب الإسلامي، شهاب الدين أبو عبدالله ياقوت الحموي (4/1603)، سير أعلام النبلاء، مؤسسة الرسالة، أبو عبدالله محمد الذهبي، الطبعة: الثالثة (18/77)مقدمة كتاب المقنع في رسم مصاحف الأمصار، دار التدمرية، نورة بنت حسن بن فهد الحميد (ص: 66)

 کتاب کا موضوع 

کتاب کا موضوع علم الرسم ہے، یعنی قرآن کے الفاظ کو کس طرح لکھا جائے، تاکہ بولی جانے والی زبان تحریری صورت میں محفوظ ہو جائے۔ مسلمانوں نے اس علم کی حفاظت نبی اکرم ﷺ کی سنت کے مطابق کی، جنھوں نے قرآن کے نزول اور کتابت میں خاص اہتمام فرمایا۔ رسم عثمانی کے مطابق مصاحف لکھے گئے، جو قراءت کے اصولوں کا بنیادی حصہ ہیں۔مقدمة كتاب المقنع في رسم مصاحف الأمصار، دار التدمرية، نورة بنت حسن بن فهد الحميد (ص: 14-15)
 مؤلف کا طریقہ کار 
مصنف نے کتاب کو ابواب و فصول کی صورت میں مرتب کیا اور مشابہ مثالوں کو ایک ساتھ جمع کیا۔ انھوں نے کتاب میں صرف وہی معلومات شامل کیں جو صحیح اسناد کے ساتھ انھیں اپنے شیوخ و ائمہ سے ملی تھیں، خصوصاً مصحف عثمانی سے متعلق۔

پھر مؤلف (امام دانی) نے اس طریقے کو بیان کیا جس پر انھوں نے اپنی کتاب کی بنیاد رکھی؛ چنانچہ انھوں نے کتاب کو ابواب میں تقسیم کیا اور فصول میں ترتیب دیا۔ یہ طریقہ اُن دو مشہور طریقوں میں سے ایک ہے جنہیں علمِ رسم (قرآنی رسم الخط) میں مصنفین نے اختیار کیا:
 پہلا طریقہ:

اس کا مطلب یہ ہے کہ مشابہ مثالوں کو ایک ہی فصل میں اور ایک عنوان کے تحت جمع کر دیا جائے، تاکہ کتاب ابواب اور فصول پر مبنی ہو۔ امام دانی نے اپنی کتاب المقنع میں یہی طریقہ اپنایا، اسی طرح ابو العباس مہدوی نے بھی اپنی کتاب هجاء مصاحف أهل الأمصار میں یہی منہج اختیار کیا اور دیگر علما بھی اس پر چلے۔
 دوسرا طریقہ:

اس میں مؤلف پورے قرآن کریم کا تتبع کرتا ہے، سورۂ فاتحہ سے لے کر آخری سورت تک اور ان کلمات کو پیش کرتا ہے جن کا رسم (لکھنے کا طریقہ) منفرد ہو، پھر اس کی وضاحت کرتا ہے۔ اس طریقے پر امام ابو داود سلیمان بن نجاح (جو امام دانی کے شاگرد تھے) نے اپنی کتاب مختصر التبيين لهجاء التنزيل میں عمل کیا۔

 کتاب المقنع میں امام دانی کے مصادر 
امام ابو عمرو الدانی نے المقنع میں درج ذیل تین بنیادی مصادر پر اعتماد کیا:
 . قدیم مصاحف (المصاحف الأمهات العتيقة):
وہ اصل مصاحف جنہیں امام دانی نے خود دیکھا اور ان سے رسم القرآن اخذ کیا۔
 . روایات مشائخ و ائمہ:
اپنے اساتذہ سے سنی ہوئی روایتیں جنہیں انھوں نے روایت کی بنیاد پر نقل کیا، نہ کہ صرف کتابوں پر انحصار کیا۔
 . سابقہ ائمہ کی کتابیں:
علومِ قرآن کی کتب: جیسے فضائل القرآن از ابو عبید اور الكتاب الكبير از دانی۔
رسم القرآن کی کتب: جیسے اختلاف مصاحف الشام والحجاز والعراق از ابن عامر اور مرسوم المصحف از زیّان بن العلاء۔
نحو و اعراب کی کتب: جیسے معاني القرآن از فرّاء اور إيضاح الوقف والابتداء از ابن الأنباری۔المقنع في رسم مصاحف الأمصار، دار التدمرية، عثمان بن سعيد الداني (ص: 130)
 کتاب "المقنع" کی نمایاں خصوصیات 
 . أسلوب دقيق ومختصر: امام دانی نے کتاب میں نہایت جامع، مختصر اور مستند انداز اپنایا، بغیر طویل مناقشات کے احادیث، آثار اور ائمہ کے اقوال سے استدلال کیا۔
 . حجم میں اعتدال: کتاب نہ تو طویل و ممل ہے نہ حد سے زیادہ مختصر، بلکہ معتدل ہے۔
 . شمولیت: یہ کتاب صرف ایک علاقے کے مصحف پر محدود نہیں بلکہ تمام مصاحفِ امصار کے رسم پر مشتمل ہے۔
 . قدیم مصادر کا ذخیرہ: اس میں کئی قدیم مفقود کتابوں کے اقوال، جیسے مالک، ابو عبید وغیرہ کی روایات محفوظ ہیں۔
 . روایتی توثیق: کتاب کی تمام تفصیلات متصل روایات سے مروی ہیں۔
 . قدیم مصاحف کی تتبع: امام دانی نے مصاحفِ عتیقہ کا براہ راست معائنہ کیا اور ان سے نقل کیا۔
 . جمع قرآن سے متعلق آثار: کتاب میں جمع قرآن، مصاحف کی تدوین، کاتبین قرآن اور عثمان پر کیے گئے اعتراضات کا بھی مفصل بیان ہے۔

 بعض اہم موضوعات 
 اول من جمع القرآن
 نسخ الصحف فی المصاحف
 فقد آخر آية من سورة التوبة
 عدد المصاحف العثمانية
 حذف الألف في ألفاظ مخصوصہ
 طبعات 
 مطبعة الدولة (تحقیق: أوتو برتزل، 1930)
 دار التدمرية (تحقیق: نورة الحميد، 1431هـ)
 مكتبة الكليات الأزهريہ (تحقیق: محمد الصادق قمحاوی)

 حوالہ جات 

زمرہ:کتب علوم القرآن
زمرہ:گیارہویں صدی کی عربی کتب